​ warangal collector amrapali books 500 tickets for baahubali 2
బాహుబలి2: 500 టికెట్లు బుక్ చేసిన కలెక్టర్
బాహుబలి2 మూవీ విడుదలకు మరికొన్ని గంటలు మాత్రమే మిగిలి ఉండటంతో.. ప్రేక్షకుల్లో ఆసక్తి అంతకంతకూ పెరుగుతోంది. సాధారణ ప్రేక్షకుడి నుండి అధికారుల వరకూ జక్కన చెక్కిన చిత్రం బాహుబలి మాయలో పడిపోయారు.
TNN | Updated:
Apr 26, 2017, 07:14AM IST
బాహుబలి2 మూవీ విడుదలకు మరికొన్ని గంటలు మాత్రమే మిగిలి ఉండటంతో.. ప్రేక్షకుల్లో ఆసక్తి అంతకంతకూ పెరుగుతోంది. ప్రపంచ వ్యాప్తంగా విడుదల కాబోతున్న ఈమూవీపై భారీ అంచనాలు ఏర్పడ్డాయి. దీంతో దేశ విదేశాల్లోనూ బాహుబలి ఫీవర్ నడుస్తోంది. ముఖ్యంగా తెలుగు రాష్ట్రాల్లో అయితే బాహుబలి మేనియా మరీ ఎక్కువగా ఉంది.
సాధారణ ప్రేక్షకుడి నుండి అధికారుల వరకూ జక్కన చెక్కిన చిత్రం బాహుబలి మాయలో పడిపోయారు. ఇప్పటికే పలు ఐటీ కంపెనీలు సెలవు కూడా ప్రకటించాయి. అంతే కాదు ఈ సినిమా కోసం ప్రభుత్వ అధికారులు సైతం సెలవు పెట్టి తమ కుటుంబాలతో సినిమా చూడటానికి టికెట్స్ వేటలో ఉన్నారు.
Visit Site
Recommended byColombia
అయితే వరంగల్ అర్బన్ జిల్లా కలెక్టర్ ఆమ్రాపాలి 28న హన్మకొండలోని ఏషియన్ శ్రీదేవి థియేటర్లో బల్క్ టికెట్లు బుక్ చేసుకుని హాట్ టాపిక్&zwnj;గా మారారు. ఫస్ట్ డే ఫస్ట్ షో కోసం మొత్తం 500 టికెట్లు కొనుగోలు చేసి ఓ షోను మొత్తం బల్క్&zwnj;లో బుక్ చేసేశారు కలెక్టరమ్మ.
ఇదిలాఉంటే.. అడ్వాన్స్ బుకింగ్ ఆరంభమైన రోజే టిక్కెట్స్ బుక్ చేసుకోవడానికి సాధారణ ప్రేక్షకుడు నానా తంటాలు పడుతున్నాడు. గంటల తరబడి లైన్&zwnj;లో వేచి ఉన్నా టికెట్ దొరికే పరిస్థితి కనిపించడం లేదు. దీనికి కారణం బ్లాక్ అండ్ బల్క్ టికెట్స్&zwnj;ను విక్రయించి &zwnj;ప్రేక్షకుడి జేబుకు చిల్లు పెట్టే మాస్టర్ ప్లాన్స్&zwnj;తో రెడీ అయిపోయారు కేటుగాళ్లు. ఇప్పటికే బాహుబలి2 టిక్కెట్స్&zwnj;ను బల్క్&zwnj;లు కొనేసి సగటు ప్రేక్షకుడికి సినిమా చూసే ఆనందాన్ని దూరం చేస్తున్నారనేది వాస్తవం. అయితే ఇలాంటి దోపికి అడ్డుకట్ట వేయాల్సిన అధికారులే బల్క్ టికెట్స్&zwnj;ను ప్రోత్సహించడం ఎంతవరకూ కరెక్ట్ అనేది సగటు ప్రేక్షకుడు ప్రశ్న.
అయితే వరంగల్ అర్బన్ జిల్లా కలెక్టర్&zwnj; ఆమ్రాపాల్ ఇలాంటి సమస్యలు ఎదురైనప్పుడు తనదైన స్టైల్&zwnj;లో పరిష్కరించే డేరింగ్ అండ్ డాషింగ్ కలెక్టర్&zwnj;గా మంచి పేరు ఉంది. అంతేకాకుండా మంచి అడ్మినిస్ట్రేటర్&zwnj;గా క్రిందిస్థాయి ఉద్యోగులను ప్రోత్సహిస్తుండటంతో .. ఈ బల్క్ టికెట్స్ వారికోసమే అన్న ప్రచారం జరుగుతుంది. అయితే ఈ స్పెషల్ షోకు తన మిత్రులు కుటుంబ సభ్యులతో పాటు మరికొంత మంది స్థానిక నేతలు కూడా హాజరౌతున్నట్టు సమాచారం. మొత్తానికి ఓ జిల్లా కలెక్టర్ .. ఎమ్మార్వోతో కలసి మరీ బాహుబలి2 టికెట్స్&zwnj;ను బల్క్&zwnj;లో బుక్ చేయడం హాట్ టాపిక్&zwnj;గా మారింది.